டெல்லியிலேயே மைதானம் நிரம்பியபோது கொச்சியில் சொல்லவா வேண்டும்? மூன்று நாள்களுக்கு முன்பிருந்தே கொச்சிக்குப் படையெடுத்துவிட்டனர் கால்பந்து ரசிகர்கள். கடவுளின் தேசம் கால்பந்தையும் கொண்டாடும் தேசம் என்பது கொச்சி மெட்ரோ ரயில் ஸ்டேஷன் எங்கும் நிறைந்திருந்த உலகக் கோப்பை படங்களில் எதிரொலித்தது. டெல்லியில் அப்படி இல்லை. மைதானத்தை நெருங்கும் வரையிலும் உலகக் கோப்பை குறித்த பெரிய விளம்பரங்கள் எதுவும் இல்லை. ஆனால், கொச்சியில் எங்கெங்கும் கட் அவுட்கள். பிளெக்ஸ்கள். மலையாளிகள், பிரேசிலில் உலகக் கோப்பை நடந்தபோதே இங்கு கொண்டாடியவர்கள். சொந்த மண்ணிலேயே உலகக் கோப்பை எனும்போது, விடுவார்களா என்ன?